ΓΡΑΠΤΗ ΕΡΩΤΗΣΗ E-3913/97 υποβολή: Hiltrud Breyer (V) προς την Επιτροπή (11 Δεκεμβρίου 1997)

Θέμα: Οδηγία Seveso

Οι ακόλουθες οδηγίες:

- σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, της 27ης Ιουνίου 1985 (85/337/ΕΟΚ) ((ΕΕ L 175 της 5.7.1985, σελ. 40. ))

- σχετικά με την ολοκληρωμένη πρόληψη και τον έλεγχο της ρύπανσης του περιβάλλοντος, της 24ης Σεπτεμβρίου 1996 (96/61/ΕΚ) ((ΕΕ L 275 της 10.10.1996, σελ. 26. ))

- σχετικά με τον έλεγχο των κινδύνων σοβαρών ατυχημάτων που οφείλονται σε επικίνδυνες ουσίες, της 9ης Δεκεμβρίου 1996 (96/82/ΕΚ) ((ΕΕ L 10 της 14.1.1997, σελ. 13. )).

έχουν ουσιώδη σημασία για τις απαιτήσεις της προστασίας του περιβάλλοντος και την ασφάλεια των εγκαταστάσεων.

Η μεταφορά των δύο τελευταίων οδηγιών στα εθνικά δίκαια από τα κράτη μέλη πρέπει να πραγματοποιηθεί το αργότερο έως το 1999. Στο πλαίσιο των συζητήσεων που ακολούθησαν σχετικά με το θέμα, παρουσιάστηκαν ορισμένες θέσεις, οι οποίες αποτέλεσαν αφορμή για τις ακόλουθες ερωτήσεις προς την Επιτροπή.

Το άρθρο 12, παρ. 2 της οδηγίας 96/61/ΕΚ, απαιτεί από τα κράτη μέλη να μην επιτρέπουν ουσιώδεις αλλαγές σε εγκαταστάσεις που υπόκεινται στις διατάξεις της εν λόγω οδηγίας, χωρίς προηγουμένως να έχει διεξαχθεί η διαδικασία για την παροχή της σχετικής αδείας. Στο πλαίσιο της διαδικασίας για την παροχή αδείας πρέπει να εφαρμόζονται τα άρθρα 3 και 6 έως 10 της οδηγίας.

Μπορεί η ρύθμιση αυτή να εφαρμοσθεί κατά τέτοιον τρόπο από τα κράτη μέλη ώστε βάσει του άρθρου 3 ε της οδηγίας 96/61/ΕΚ να πρέπει να υποβάλλεται στις αρμόδιες αρχές, πριν από την παροχή αδείας, και η σύμφωνα με το άρθρο 10 της οδηγίας 96/82/ΕΚ τροποποιημένη έκθεση περί ασφαλείας, εφόσον αυτή αφορά την εγκατάσταση υπό την έννοια της οδηγίας 96/61/ΕΚ;

Απάντηση της κας Bjerregaard εξ ονόματος της Επιτροπής (29 Ιανουαρίου 1998)

Όπως επιβάλλεται από το άρθρο 12 παράγραφος 2 της οδηγίας IVU, δεν επιτρέπεται να γίνει από τον φορέα εκμετάλλευσης της μονάδας καμία μεταβολή που αυτός προτίθεται να πραγματοποιήσει, χωρίς προηγουμένως να έχει χορηγηθεί η αντίστοιχη άδεια, σύμφωνα με τις διατάξεις της εν λόγω οδηγίας.

Για τις μονάδες στις οποίες εφαρμόζονται τόσο οι διατάξεις της οδηγίας IVU, όσο και οι διατάξεις της οδηγίας Seveso II (οδηγία 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες) στο άρθρο 10 της οδηγίας Seveso II διευκρινίζεται σε ποιες περιπτώσεις πρέπει να αναλάβει πρωτοβουλία ο φορέας εκμετάλλευσης της μονάδας, όπως π.χ. σε περίπτωση μετατροπών μιας μονάδας, εγκατάστασης, διαδικασίας ή της φύσης και των ποσοτήτων επικινδύνων ουσιών που μπορεί να έχουν σημαντικές επιπτώσεις στους κινδύνους μεγάλου ατυχήματος, και περιγράφονται τα συγκεκριμένα καθήκοντα του φορέα που ασκεί την εκμετάλλευση, όπως π.χ. ο έλεγχος/η τροποποίηση των εφαρμοζόμενων βασικών μεθόδων για την πρόληψη σοβαρών ατυχημάτων, των συστημάτων διαχείρισης και των διαδικασιών σε ό,τι αφορά τις διατάξεις των άρθρων 7 και 9 καθώς και ο έλεγχος/τροποποίηση των εκθέσεων ασφαλείας και η ενημέρωση των αρμοδίων αρχών πριν από την πραγματοποίηση των αντίστοιχων τροποποιήσεων.

Σύμφωνα με όσα αναλύθηκαν προηγουμένως, η χορήγηση της αντίστοιχης αδείας, βάσει των διατάξεων της οδηγίας IVU, πριν από την πραγματοποίηση μιας σημαντικής τροποποίησης, δεν είναι δυνατόν να πραγματοποιηθούν σε μονάδες, οι οποίες υπάγονται επίσης στις διατάξεις της οδηγίας Seveso II, πριν να έχουν ταυτόχρονα εκπληρωθεί οι υποχρεώσεις που εκπορεύονται από τις διατάξεις της εν λόγω οδηγίας.